Meyer Werft

**Meyerverftet** er et av de gjenværende, store, tyske skipsverftene. Det ligger i Papenburg i delstaten Niedersachsen. 

Verftet ble grunnlagt i 1795 som et verft for bygging av treskip mens Josef Lambert Meyer startet bygging av skip av jern i 1874. Verftet eies i dag av sjette generasjon av familien Meyer. Papenburg hadde i 1920 om lag 20 skipsverft, men bare Meyer-verftet klarte å drive sin virksomhet inn i det 21. århundre.

Mellom verdenskrigene bygde verftet først og fremst fiskeskøyter, losskøyter, brannskøyter og dessuten passasjerskip til kystfarten. Etter krigen hadde verftet også spesialisert seg på maskinbygging, og det var denne kompetansen som gjorde at det klarte seg gjennom de vanskelig etterkrigsårene. I de siste tiårene av det 20. århundre har Meyer-verftet opparbeidet seg et internasjonalt ry på bygging av bilferjer, passasjerferjer, gasstankere, containeskip, dyretransportskip og, framfor alt, luksuriøse cruiseskip.

I 1985 ble det første cruiseskipet sjøsatt ved stabelavløpning. Skipet «Homeric» var det siste cruiseskipet på denne størrelsen som ble satt på vannet ved en konvensjonell stabelavløpning. Alle senere cruiseskip er bygget i det som, da den i 1985 ble oppført, var verdens største, overbygde byggedokk. Hallen er 370 meter lang, 101,5 meter bred og 60 meter høy. Dokken har en lengde på 358 meter og en bredde på 39 meter.

*Homeric * er også det eneste cruiseskipet som etter ferdigstillelse har vendt tilbake til Meyer-verftet. Det ble mellom oktober 1989 og mars 1990 forlenget med 40 meter.

I dag er verftet et av verdens største og mest moderne med 2.100 ansatte og virksomheten spiller en regional nøkkelrolle innen økonomi og arbeidsmarkedet i det nordlige Emsland og sørlige Øst-Friesland. Det bygger cruiseskip av Panamax-størrelse for rederiene RCI og Norwegian Cruise Line/NCL America i Florida, USA. Per 2006 er verftets nyeste prosjekt konstruksjonen av NCL America Pride of Hawaii.

I 2024 vil den tyske staten erverve noen aksjer.

## Særskilte forhold
På grunn av verftets beliggenhet oppstrøms ved elven Ems, må de gigantiske skipene som skal overleveres seile 36 km til Dollartbukten, noe som bare er mulig ved høyvann, en begivenhet som hver gang trekker tusenvis av tilskuere.

## Skip fra Meyer-verftet (utvalg)
* 2020 MS «Iona» (184&nbsp;089 BRT, P&O Cruises)
* 2014 MS «Quantum of the Seas» (168&nbsp;666 BRT, Royal Caribbean Cruise Line)
* 2006 MS «Pride of Hawaii» omdøpt til MS «Norwegian Jade» (93&nbsp;502 BRT, Norwegian Cruise Line)
* 2005 MS «Norwegian Jewel» (92&nbsp;000 BRT, Norwegian Cruise Line)
* 2004 MS «Jewel of the Seas» (90&nbsp;090 BRT, Royal Caribbean Cruise Line)
* 2004 MS «Pont-Aven» (40&nbsp;859 BRT, Brittany Ferries)
* 2003 MS «Serenade of the Seas» (90&nbsp;090 BRT, Royal Caribbean Cruise Line)
* 2002 MS «Brilliance of the Seas» (90&nbsp;090 BRT, Royal Caribbean Cruise Line)
* 2002 MS «Norwegian Dawn» (91&nbsp;740 BRT, Norwegian Cruise Line)
* 2001 MS «Radiance of the Seas» (90&nbsp;090 BRT, 34&nbsp;242 BRZ)
* 2001 MS «Norwegian Star» (91&nbsp;740 BRT, Norwegian Cruise Line)
* 2000 MS «Aurora» (76&nbsp;000 BRT, P&O Cruises)
* 1999 SuperStar Virgo (75&nbsp;338 BRT, Star Cruises)
* 1998 SuperStar Leo omdøpt til Norwegian Spirit (75&nbsp;338 BRT, Norwegian Cruise Line)
* 1997 Mercury (77&nbsp;713 BRT, Celebrity Cruises)
* 1996 Galaxy (77&nbsp;713 BRT, Celebrity Cruises)
* 1995 Century (70&nbsp;606 BRT, Celebrity Cruises)
* 1995 MS «Oriana» senere for Astro Ocean, deretter omdøpt til MS «Piano Land» (69&nbsp;153 BRT, P&O Cruises)
* 1992 Zenith (47&nbsp;255 BRT, Celebrity Cruises)
* 1990 Horizon (46&nbsp;811 BRT, Celebrity Cruises)
* 1988 Crown Odyssey (34&nbsp;242 BRT, Royal Caribbean Cruise Line) senere for Orient Lines, deretter omdøpt til Norwegian Crown (Norwegian Cruise Line)
* 1985 Homeric (42&nbsp;092 BRT, Home Line} 1990 forlenget med 40 m + omdøpt til Westerdam (53&nbsp;872 BRT, Holland America Line) siden omdøpt til Costa Europa (Costa Crociere)
* 1980 Viking Sally (MS «Estonia») – sank i 1994

## Referanser


## Eksterne lenker
* 
*   Papenburg Tourismus GmbH - For besøkende til Meyerverftet